Author: Sumbalova
Company: MDPT

PRíLOHA 2

Medzinárodná telekomunikačná únia

ZÁVEREČNÉ DOKUMENTY
Regionálnej rádiokomunikačnej konferencie
pre revíziu Štokholmskej dohody 1961
(RRC-06-Rev.ST61)

Ženeva, 15. mája – 16. júna 2006

Obsah
Záverečné dokumenty
Regionálnej rádiokomunikačnej konferencie pre revíziu Dohody ST61
(RRC-06-Rev.ST61)
(Ženeva, 2006)

	strana
Preambula                		3
Protokol revidujúci niektoré časti Regionálnej dohody pre Európsku vysielaciu 
oblasť (Štokholm, 1961) (Ženeva, 2006)	.......................................................................	    5
PREAMBULA         .		5

Články
Článok 1	:	Definície 		6
Článok 2	:	Revízia niektorých častí Dohody ST61  		6
Článok 3	:	Nadobudnutie platnosti a predbežné uplatňovanie protokolu 		6
Článok 4	:	Schválenie protokolu 		7
Článok 5	:	Pristúpenie k protokolu 		7
Článok 6	:	Schválenie Dohody ST61 alebo pristúpenie k nej .............................                7
Článok 7	:	Doplnenie a revízia protokolu 		7
Vyhlásenia a výhrady ..........................................................................................................	
Dodatočné vyhlásenia a výhrady  ........................................................................................
	
Rezolúcie
Rezolúcia 1 (RRC‑06-Rev.ST61): Zastavenie postupu podľa článku 4  Regionálnej 
dohody  pre Európsku vysielaciu oblasť (Štokholm, 1961).................................................	10
Rezolúcia 2 (RRC‑06-Rev.ST61): Revízia niektorých rezolúcií a odporúčaní
prijatých Európskou konferenciou pre vysielanie v pásmach VHF/UHF (Štokholm, 1961)..           11

………………………………………………………………………………………………………………………………………………………………………………………………………………………………………………………………………………………………………………………………………………

……………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………

Preambula

Prvé zasadnutie Regionálnej rádiokomunikačnej konferencie pre plánovanie digitálnej pozemskej rozhlasovej a televíznej služby v častiach regiónov 1 a 3 vo frekvenčných pásmach 174‑230 MHz a 470-862  MHz (Ženeva, 10. - 28. mája 2004) prijalo Rezolúciu GT‑PLEN/1 (RRC‑04), ktorou odporučilo postup pre harmonizáciu častí Dohody ST61, ktoré sa týkajú používania frekvenčných pásiem  174‑230 MHz a 470-862 MHz, s príslušnými rozhodnutiami Regionálnej rádiokomunikačnej konferencie pre plánovanie digitálnej pozemskej rozhlasovej a televíznej služby v regióne 1 (časti regiónu 1 ležiace na západ od 170. stupňa východnej zemepisnej dĺžky a na sever od 40. stupňa južnej zemepisnej šírky, s výnimkou územia Mongolska) a v Islamskej republike Irán, vo frekvenčných pásmach 174‑230 MHz a 470-862 MHz (Ženeva, 2006) (RRC‑06).
Rada Medzinárodnej telekomunikačnej únie (ITU) sa na zasadnutí v roku 2004 rozhodla Rezolúciou 1225 zvolať regionálnu rádiokomunikačnú konferenciu s cieľom vykonať potrebné zmeny v Dohode ST61, ktorá sa uskutoční v rovnakom čase a na rovnakom mieste ako RRC‑06, a  určila jej program. Program, dátum a miesto konania sa tejto konferencie boli schválené potrebnou väčšinou členských štátov ITU z príslušnej plánovacej oblasti.
RRC‑06-Rev.ST61 sa zišla v Ženeve v období od 15. mája do 16. júna 2006  a pracovala na základe programu schváleného Radou. Prijala Protokol revidujúci niektoré časti Regionálnej dohody pre Európsku vysielaciu oblasť (Štokholm, 1961) (Ženeva, 2006), ako aj s tým spojené rezolúcie obsiahnuté v týchto záverečných dokumentoch. 

……………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………..…………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………

Protokol revidujúci niektoré časti Regionálnej dohody pre
Európsku vysielaciu oblasť (Štokholm, 1961)
(Ženeva, 2006)
Preambula

Dolupodpísaní delegáti nasledujúcich členských štátov:
Albánsko, Alžírsko, Nemecko, Andorra, Rakúsko, Bielorusko, Belgicko, Bulharsko, Cyprus, Vatikán, Chorvátsko, Dánsko, Egypt, Španielsko, Estónsko, Ruská federácia, Fínsko, Francúzsko, Grécko, Maďarsko, Irak, Izrael, Taliansko, Jordánsko, Lotyšsko, Macedónsko, Libanon, Lichtenštajnsko, Luxembursko, Malta, Maroko, Moldavsko, Monako, Nórsko, Holandsko, Poľsko, Portugalsko, Sýria, Slovensko, Česká republika,  Rumunsko, Veľká Británia a Severné Írsko, San Maríno,  Srbsko, Slovinsko, Švédsko, Švajčiarsko, Tunisko, Turecko a Ukrajina,
ktorí sa stretli v Ženeve na regionálnej rádiokomunikačnej konferencii, aby revidovali Regionálnu dohodu pre Európsku vysielaciu oblasť (Štokholm, 1961) (ďalej len “Dohoda ST61”) v dňoch 15. mája 2006 až 16. júna 2006, a pracovali na základe jej programu, 
berúc na vedomie článok 8 Dohody ST61,
ďalej berúc na vedomie, že Dohoda ST61 bola zmenená a doplnená v roku 1985 (pozri Protokol, ktorým sa mení a dopĺňa Regionálna dohoda pre Európsku vysielaciu oblasť (Ženeva, 1985)),
berúc do úvahy Dohodu prijatú Regionálnou rádiokomunikačnou konferenciou pre plánovanie digitálnej pozemskej rozhlasovej a televíznej služby v regióne 1 (časti regiónu 1 ležiace na západ od 170. stupňa východnej zemepisnej dĺžky a na sever od 40. stupňa južnej zemepisnej šírky, s výnimkou územia Mongolska) a v Islamskej republike Irán, vo frekvenčných pásmach 174‑230 MHz a 470-862 MHz (Ženeva, 2006) (RRC‑06) (ďalej len “Dohoda GE06”),
berúc taktiež do úvahy potrebu harmonizovať dátumy nadobudnutia platnosti a dátumy predbežného uplatňovania Dohody GE06 a revidovanej Dohody ST61,
uznávajúc, že analógový plán priložený k Dohode GE06 obsahuje frekvenčné prídely  z aktualizovaného Plánu ST61, uvedeného v BR IFIC č. 2569 vo frekvenčných pásmach 174-230 MHz (pre Maroko 170‑230 MHz) a 470-862 MHz, ktoré boli prenesené do nového analógového plánu priloženého k Dohode GE06 v dôsledku zrušenia prílohy 2 Dohody ST61 vo frekvenčných pásmach uvedených vyššie, 
prijali - s podmienkou schválenia ich príslušnými orgánmi - revíziu Dohody ST61 obsiahnutú v tomto protokole,  
vyhlasujú, že ak členský štát z Európskej vysielacej oblasti vznesie výhrady týkajúce sa uplatňovania jedného alebo viacerých ustanovení revidovanej Dohody ST61, žiaden iný členský štát z Európskej vysielacej oblasti nebude povinný dodržiavať toto ustanovenie alebo tieto ustanovenia vo vzťahu s týmto konkrétnym členským štátom. 

Tieto výhrady sa nebudú týkať článku 2 tohto protokolu.

ČLÁNOK 1
Definície
Pre účely tohto protokolu,  v prípade, že nie je uvedené inak, majú nasledujúce termíny nižšie definované významy: 
1.1	Únia:  Medzinárodná telekomunikačná únia.
1.2	Generálny tajomník: generálny tajomník Únie.
1.3	Ústava: Ústava Únie.
1.4	Dohovor: Dohovor Únie.
1.5	Európska vysielacia oblasť:  oblasť označená v č. 5.14 Rádiokomunikačného poriadku (vydanie z r. 2004).
1.6	Dohoda ST61: Regionálna dohoda pre Európsku vysielaciu oblasť (Štokholm, 1961), zmenená Regionálnou administratívnou konferenciou členov Únie v Európskej vysielacej oblasti, (Ženeva, 1985).
1.7	Konferencia: Regionálna rádiokomunikačná konferencia pre revíziou Dohody ST61 (Ženeva, 2006).
1.8	Protokol: tento protokol revidujúci niektoré časti Dohody ST61.

ČLÁNOK 2
Revízia niektorých častí Dohody ST61
2.1	Ustanovenia článkov 3, 4 a 5 Dohody ST61 a príslušné časti jej príloh 1 a 2 sa rušia, pokiaľ ide o ich uplatňovanie vo frekvenčných pásmach 174‑230 MHz (pre Maroko 170‑230 MHz) a 470-862 MHz.

ČLÁNOK 3
Nadobudnutie platnosti a predbežné uplatňovanie protokolu
3.1	Ustanovenia protokolu budú predbežne platiť od 17. júna 2006, 00:01 h svetového koordinovaného času.
3.2	Protokol nadobudne platnosť 17. júna 2007 o 00:01 h svetového koordinovaného času.

ČLÁNOK 4
Schválenie protokolu
4.1	Každý členský štát z Európskej vysielacej oblasti, ktorý je signatárom protokolu, uloží svoju listinu o schválení protokolu, len čo to bude možné, u generálneho tajomníka, ktorý bude o tom bezodkladne informovať ostatné členské štáty Únie, pričom sa rozumie, že pre členské štáty, ktoré nie sú zmluvnými stranami Dohody ST61 (zmenenej alebo nezmenenej), toto schválenie bude znamenať aj schválenie Dohody ST61 alebo pristúpenie k nej. Generálny tajomník má právo kedykoľvek prijať všetky potrebné opatrenia zamerané na včasnú implementáciu ustanovení tohto odseku.  

ČLÁNOK 5
Pristúpenie k protokolu
5.1	Každý členský štát v Európskej vysielacej oblasti, ktorý je zmluvnou stranou Dohody ST61 (zmenenej alebo nezmenenej), ale nie je signatárom protokolu, uloží čo najskôr svoju listinu o pristúpení k protokolu u generálneho tajomníka, ktorý bude o tom bezodkladne informovať ostatné členské štáty Únie. Generálny tajomník má právo kedykoľvek prijať všetky potrebné opatrenia zamerané na včasnú implementáciu ustanovení tohto odseku.
5.2	Pristúpenie k protokolu sa uskutoční bez výhrad a nadobudne účinnosť dňom, kedy generálny tajomník obdržal listiny o pristúpení.

ČLÁNOK 6
Schválenie Dohody ST61 alebo pristúpenie k nej
6.1	Každý členský štát v Európskej vysielacej oblasti, ktorý schváli Dohodu ST61 alebo pristúpi k nej po nadobudnutí platnosti protokolu, bude považovaný za štát, ktorý schválil aj protokol alebo pristúpil aj k nemu.

ČLÁNOK 7
Doplnenie a revízia protokolu
7.1	Protokol smie byť doplnený alebo revidovaný len príslušnou regionálnou  rádiokomunikačnou konferenciou členských štátov z  Európskej vysielacej oblasti, zvolanou v súlade s postupmi určenými v Ústave a Dohovore.

NA DôKAZ ČOHO  delegáti členských štátov Medzinárodnej telekomunikačnej únie z Európskej vysielacej oblasti, uvedení nižšie, v mene svojich príslušných orgánov podpísali jednu kópiu týchto Záverečných aktov. V prípade sporu má prednosť francúzsky text. Táto kópia zostane uložená v archíve Únie. Generálny tajomník pošle jednu overenú kópiu každému členskému štátu Medzinárodnej telekomunikačnej únie z Európskej vysielacej oblasti. 

V Ženeve dňa 16. júna 2006

______________

REZOLÚCIE

……………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………..…………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………
REZOLÚCIA 1 (RRC‑06-Rev.ST61)
Zastavenie postupu podľa článku 4 Regionálnej dohody pre Európsku vysielaciu oblasť (Štokholm, 1961)
Regionálna rádiokomunikačná konferencia pre revíziu Dohody ST61 (Ženeva, 2006),
vzhľadom 
a)	na opatrenia prijaté Regionálnou rádiokomunikačnou konferenciou pre plánovanie digitálnej pozemskej rozhlasovej a televíznej služby v regióne 1 (časti regiónu 1 ležiace na západ od 170. stupňa východnej zemepisnej dĺžky a na sever od 40. stupňa južnej zemepisnej šírky, s výnimkou územia Mongolska) a v Islamskej republike Irán vo frekvenčných pásmach 174‑230 MHz a 470-862 MHz (Ženeva, 2006) (RRC‑06), týkajúce sa vytvorenia referenčnej situácie pre analógovú televíziu,
b)	na to, že sa referenčná situácia pre analógovú televíziu, stanovená RRC‑06 pre územia riadiace sa Štokholmskou Dohodou z roku 1961 (Dohoda ST61), prekrýva s aktualizovanou verziou Plánu ST61 zahrnutou do BR IFIC č. 2569 uverejnenou 16. mája 2006;
c)	na to, že aktualizovaná verzia Plánu ST61 zahrnutá do BR IFIC č. 2569 obsahuje všetky frekvenčné prídely úspešne koordinované do 15. marca 2006, ktoré boli oznámené Rádiokomunikačnému úradu do 15. marca 2006 za predpokladu, že príslušné informácie (napr. oznámenia TB3 alebo rovnocenné vyhlásenia) boli poskytnuté Úradu do 21. apríla 2006;
d)	na potrebu harmonizácie rozsahu platnosti Plánu ST61 a plánu analógovej televízie priloženého k regionálnej dohode, ktorá vznikla na RRC-06,  
uznávajúc, že	
regionálna dohoda vytvorená RRC‑06  obsahuje postup pre aktualizáciu plánu analógovej televízie vo frekvenčných pásmach 174‑230 MHz (pre Maroko 170‑230 MHz) a 470‑862 MHz,
sa rozhodla dať pokyn riaditeľovi Rádiokomunikačného úradu, 
1	aby zastavil vybavovanie žiadostí podaných podľa článku 4 Dohody ST61 vo frekvenčných pásmach 174‑230 MHz (pre Maroko 170-230 MHz) a 470-862 MHz po uverejnení BR IFIC č. 2569 zo 16. mája 2006, vrátane vybavovania žiadostí od Správ v týchto pásmach, ktoré neboli vybavené v termíne na zahrnutie do BR IFIC č. 2569;
2	aby odstránil z databáz Rádiokomunikačného úradu všetky zápisy (oznámenia), týkajúce sa zatiaľ nevykonaných frekvenčných prídelov podľa článku 4 Dohody ST61 vo frekvenčných pásmach 174‑230 MHz (pre Maroko 170‑230 MHz) a 470‑862 MHz, ktoré neviedli k zápisu do Plánu za účelom zaradenia do aktualizovanej verzie Plánu ST61, zahrnutého do BR IFIC č. 2569.

______________

REZOLÚCIA 2 (RRC‑06-Rev.ST61)
Revízia niektorých rezolúcií a odporúčaní 
prijatých Európskou konferenciou pre vysielanie v pásme VHF/UHF 
(Štokholm, 1961)
Regionálna rádiokomunikačná konferencia pre revíziu Dohody ST61 (Ženeva, 2006),
vzhľadom na to, že
niektoré rezolúcie a odporúčania prijaté Európskou konferenciou pre vysielanie v pásme VHF/UHF (Štokholm, 1961) (ST61) sa týkajú používania frekvenčných pásiem 174‑230 MHz a 470-862 MHz, ktorými sa zaoberajú ustanovenia prijaté Regionálnou rádiokomunikačnou konferenciou pre plánovanie digitálnej pozemskej rozhlasovej a televíznej služby v regióne 1 (časti regiónu 1 ležiace na západ od 170. stupňa východnej zemepisnej dĺžky a na sever od 40. stupňa južnej zemepisnej šírky, s výnimkou územia Mongolska) a v Islamskej republike Irán vo frekvenčných pásmach 174‑230 MHz a 470-862 MHz (Ženeva, 2006) (RRC‑06),
rozhodla 
o zrušení ustanovení v Rezolúciách 1, 2, 3 a 4 a Odporúčaní 1, 2, 3, 4 a 5 prijatých Konferenciou ST61 s účinnosťou od 17. júna 2006, o 00:01 h svetového koordinovaného času, pokiaľ ide o ich uplatňovanie vo frekvenčných pásmach  174‑230 MHz (pre Maroko 170‑230 MHz) a 470-862  MHz.

–––––––––––––––––––––––––––